Bjørke kirke (Nannestad)

Bjørke kirke er en langkirke fra 1696 som ligger i Maura, nord i Nannestad kommune, Akershus fylke. Den er en del av Den norske kirke og hører til Øvre Romerike prosti i Borg bispedømme. Byggverket er i tre og har 178 plasser, og ble laftet opp av Oluf og Christopher Vestby samt Jens Laage, etter kontrakt av 10. april 1696. Prekestol og altertavle er malt av presten og obersten Kjell Stub (1607–73), som var sogneprest i Ullensaker. Kirkens prosesjonskors ble laget av treskjærer Arne Oskar Johansen (1923 – 2009) og malt av hans barnebarn Ingrid Johansen (1976 – ). Middelalderkirker Den første kirken i Bjørke ble bygd allerede på 1000-tallet, dette var en liten gardskirke. Omkring 1330 ble det satt opp en liten stavkirke. I 1660 var stavkirken så forfallen at den ble revet. Referanser Litteratur Sigrid og Håkon Christie: Bjørke kirke i «Norges kirker» Willy Ruud (1997). Bjørke kirke gjennom 300 år 1697–1997. Maura: Bjørke menighetsråd. Alf Henry Rasmussen (1993). «Bjørke kirke». Våre kirker. Norsk kirkeleksikon. Kirkenær: Vanebo forlag. s. 650. ISBN 82-75-27022-7. Eksterne lenker (no) «Bjørke kirke (Nannestad)». Kirkesøk. Den norske kirke. Bjørke menighet (no) «Bjørke kirke (Nannestad)». Kulturminnesøk. Riksantikvaren – Direktoratet for kulturminneforvaltning.